

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 25.martā **Nr.172**

(prot.Nr.12, 7.§)

**Par grozījumiem Daugavpils pilsētas domes 2020.gada 24.septembra noteikumos Nr.6 “Kārtība, kādā piešķir naudas balvas par izciliem sasniegumiem sportā”**

Pamatojoties uz likuma „Par pašvaldībām” 12.pantu, 15.panta pirmās daļas 6.punktu, 21.panta pirmās daļas 27.punktu, Daugavpils pilsētas domes Izglītības un kultūras jautājumu komitejas 2021.gada 18.marta.atzinumu, Daugavpils pilsētas domes Finanšu komitejas 2021.gada 18.marta.atzinumu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt ar Daugavpils pilsētas domes 2020.gada 24.septembra lēmumu Nr.435 apstiprinātajos noteikumos Nr.6 “Kārtība, kādā piešķir naudas balvas par izciliem sasniegumiem sportā” šādus grozījumus:

1. Svītrot noteikumu 5.punktā vārdu „klātienes”.
2. Izteikt noteikumu 11.punktu šādā redakcijā:

“11. Sportistiem neolimpiskajos individuālajos (tehniskajos) sporta veidos un starptautiskajās sporta federācijās atzītās disciplīnās, kas pārstāv Daugavpils pilsētu, naudas balvas aprēķina, piemērojot koeficientu 0,7 no noteikumu 8.punktā minētajām summām, kā arī piemēro 0,5 koeficientu, ja sportistu vai komandu skaits mazāks par astoņiem dalībniekiem. Ja sacensības notiek neklātienē, papildus piemēro 0,7 koeficientu”

Domes priekšsēdētājs *(personiskais paraksts)* I.Prelatovs